ዝብል ሕቶ ግን፡ ንብዙሓት ኣብ ርእሶም ዝመላለሶም ሕቶ እዩ። ዳይሬክተር ማእከል ምክልኻልን ምቁጽጻርን ሕማማት ሕብረት ኣፍሪቃ ዶክተር ጆን ኒኬንጋሰንግ ምስ ቢቢሲ ኣፍሪቃ ኣብ ዝገበሮ ቃለ-መሕተት እዚ ሕቶ እዚ እዩ ቀሪብሉ። "ብርግጽ ነዚ ሕጂ ገጢሙና ዘሎ ለበዳ ኮሮናቫይረስ፡ ሰብ ካብ ገዝኡ ከይወጽእ ምግባር ቀዳማይ ፍታሕ እዩ፤ ናብ ኵናት ክትኣቱ እንከለኻ ወይ ኣብ ምክልኻል ወይ ኣብ ምጥቃዕ ኢኻ ተድህብ፡ ካብዚ ክልተ ሓደ ክትመርጽ ከኣ ኣብ ዓቕምኻ እዩ ዝምርኮስ፡ ስለዚ ኣፍሪቃ ኸኣ ኣብ ምክልኻል'ዩ ክተድህብ ዘለዋ" ይብል። ዶክተር ጆን ኒኬንጋሰንግ፡ ክልተ ሰሙን ምዕጻው እቲ ሕማም ኣብ መን ኣሎ ክትፈልጥን፡ ዝርገሐ እቲ ሕማም ንምግታእ ከምዘሕግዝን ብምጥቃስ፡ ንኣፍሪቃ ዘዋጽአ እንኮ ኣማራጺ ምዃኑ ይሕብር። ንምሉእ እቲ ዛንታ: ኣብዚ ኣንብብዎ:: Article share tools Facebook Twitter ሓበራዊ ምሃብView more share options እዚ ምስ አካፍል እዚ ሊንክ ቅዳሕብዛዕባ እዚ ሓበራዊ ምግባር ተወሳኺ ኣንብብ Posted at 5:23 2 ሚያዝያ 20205:23 2 ሚያዝያ 2020 ሩዋንዳ ብሰንኪ ኮሮናቫይረስ ንዝኣወጀቶ ክልከላ ምንቅስቓሳት ኣናዊሓቶ Getty ImagesCopyright: Getty Images መንግስቲ ሩዋንዳ: ነቲ ኣብ ዝሓለፈ ወርሒ ዝተመሓላለፈ እግድ ምንቅስቓሳት ክሳብ 19 ሚያዝያ 2020 ክናዋሕ ወሲኑ። እቲ ብ21 መጋቢት ዝጀመረ እግድ፡ ሰባት መግቢ ወይ መድሓኒት ክገዝኡ እንተዘይኮይኑ ካብ ገዝኦም ከይወጽኡ ዘገድድ እዩ። ኣብ ሩዋንዳ ኣብዚ ሕዚ እዋን: 82 ሰባት ብኮሮናቫይረስ ከምዝተትሓዙ ይግለጽ። ኣብ እዋን እዚ ክልከላ: ኩሎም ዶባት ተዓጽዮም ዝቕጽሉ ኮይኖም: ዜጋታት ሩዋንዳ ጥራይ ክኣትዉ ይፍቀደሎም። Article share tools Facebook Twitter ሓበራዊ ምሃብView more share options እዚ ምስ አካፍል እዚ ሊንክ ቅዳሕብዛዕባ እዚ ሓበራዊ ምግባር ተወሳኺ ኣንብብ Posted at 5:14 2 ሚያዝያ 20205:14 2 ሚያዝያ 2020 ተመራመርቲ ተስፋ ዝህቡ ክታበታት ኮሮናቫይረስ ፈተነ ክገብሩ ጀሚሮም CSIROCopyright: CSIRO ካብ ኣወስትራልያ ጸቡቕ ዜና ተሰሚዑ’ሎ። ሃገራዊ ኤጀንሲ ሳይንሳዊ ምርምራት: ኣብ ክልተ ንኮሮናቫይረስ ክኾኑ ዝኽእሉ ክታበታት ፈተነ ከካይድ ጀሚሩ። ንምምዕባሉ ክልተ ዓመት ዝወስድ’ኳ እንተነበረ: ኣብ ኣውስትራልያን ግን ኣብ ውሽጢ ቁሩብ ኣዋርሕ ዕውት ውጽኢት ዝተረኸበ ይመስል። እቶም ክልተ ክታበታት ካብ ዩኒቨርሲቲ ኦክስፎርድን ኣሜሪካዊ ኩባንያ አፋውስ ኢኖቪዮን ዝኸደ ኮይኑ ‘ፌረት’ ኣብ ዝበሃላ [ነኣሽቱ ኣጥበውቲ ዓይነት እንስሳ] ፈተነ ከምዝካየድ ተፈሊጡ’ሎ። እዘን ዓይነታት እንስሳ ድማ ብሳርስ-ኮቪ-2 ዝልከፋሉ መገዲ ተመሳሳሊ እዩ:: እቶም ክታበታት ዕውት ውጽኢት ይርከቦም’ዶ?
